
住讜讟讛 讻讟 注"讗 - 驻讬专讜砖 砖讟讬讬谞讝诇抓

砖讛专讬 注砖讛 讘讛 讘住讜讟讛 住驻拽 讝讜谞讛 讻讝讜谞讛 砖讛讬讗 谞讗住专转 注诇 讘注诇讛 诪驻谞讬 讛住驻拽 讘诇讘讚, 讜讻讬讜谉 砖谞注砖转讛 讻讝讜谞讛 讛专讬 讝讜谞讛 讗住讜专讛 诇讻讛谉. 讗讜诇诐 讗诐 讻谉 转专讜诪讛 谞诪讬 [讙诐 讻谉] 诇讗 转讬讘注讬 拽专讗 [转爪讟专讱 讻转讜讘] 诪驻讜专砖, 砖讛专讬 注砖讛 讘讛 住驻拽 讝讜谞讛 讻讝讜谞讛, 讜讝讜谞讛 讗住讜专讛 讘转专讜诪讛!


讗诇讗 讬砖 诇讜诪专 讻讬 诇讚注转 专' 注拽讬讘讗 讗专讘注讛 拽专讗讬 讻转讬讘讬 [讻转讜讘讬诐 谞讗诪专讜] 砖讚讜专砖 讙诐 讗转 讻驻诇 讛诇砖讜谉 "谞讟诪讗讛" 讜讙诐 讗转 讛讜讗"讜 讛讬转讬专讛 砖诇 讛诪诇讛 "讜谞讟诪讗讛": 讞讚 [讻转讜讘 讗讞讚] 诇讗讜住专讛 诇讘注诇, 讜讞讚 [讜讗讞讚] 诇讗讜住专讛 诇讘讜注诇, 讜讞讚 [讜讗讞讚] 诇讗讜住专讛 诇讻讛讜谞讛, 讜讞讚 [讜讗讞讚] 诇讗讜住专讛 诇转专讜诪讛. 讜诇讚注转


专' 讬砖诪注讗诇 砖讗讬谞讜 讚讜专砖 讗转 讬转讜专 讛讜讗"讜 转诇转讗 拽专讗讬 讻转讬讘讬 [砖诇讜砖讛 讻转讜讘讬诐 谞讗诪专讜]: 讞讚 [讻转讜讘 讗讞讚] 诇讘注诇, 讜讞讚 [讜讗讞讚] 诇讘讜注诇, 讜讞讚 [讜讗讞讚] 诇转专讜诪讛, 讜讗讬诇讜 讻讛讜谞讛 讗转讬讗 [讘讗讛, 谞诇诪讚转] 讘拽诇 讜讞讜诪专  诪转专讜诪讛.


 讜砖讜讗诇讬诐:  讜专' 讬砖诪注讗诇, 诪诪讗讬 讚讗讬爪讟专讬讱 拽专讗 [诪诪讛, 诪谞讬讬谉 讬讜讚注 讛讜讗 砖讛讜爪专讱 讛讻转讜讘] 诇转专讜诪讛, 讜讻讛讜谞讛 讗转讬讗 [讘讗讛] 讘拽诇 讜讞讜诪专? 讚讬诇诪讗 讻讬 讗爪讟专讬讱 [砖诪讗 讻讗砖专 讛讜爪专讱] 讛驻住讜拽 讛专讬 讝讛 诇讻讛讜谞讛 讘诇讘讚, 讜讗讬诇讜 转专讜诪讛 砖专讬讗 [诪讜转专转]  诇讛!


 讜诪砖讬讘讬诐:  讗诪专 [讬讻讜诇 讛讬讛 诇讜诪专] 诇讱 专' 讬砖诪注讗诇: 诪住转讘专讗 讚讜诪讬讗 [诪住转讘专 诇诇诪讜讚 诪谉 讛驻住讜拽 讗讬住讜专 讘讚讜诪讛] 诇讗讬住讜专 讘注诇 讜讘讜注诇. 诪讛 讘注诇 讜讘讜注诇 讛诐 讗讬住讜专讬诐 讛讞诇讬诐 注诇 讛讗砖讛 诪讞讬讬诐 (讘讞讬讬 讛讘注诇) 鈥� 讗祝 转专讜诪讛 谞诪讬 [讙诐 讻谉] 讛讬讗 讗讬住讜专 诪讞讬讬诐, 诇讗驻讜拽讬 [诇讛讜爪讬讗] 讻讛讜谞讛 砖讛讜讗 讗讬住讜专 砖讞诇 注诇讬讛 专拽 诇讗讞专 诪讬转讛 砖诇 讛讘注诇, 砖讗诐 讘讞讬讬讜 讬讙专砖谞讛 转讛讬讛 讗住讜专讛 诪诪讬诇讗 诇讻讛谉 讻讙专讜砖讛.


讜专' 注拽讬讘讗, 住讘专讛 讝讜 砖诇 讚讜诪讬讗 [讗讬住讜专 讘讚讜诪讛] 诇讗讬住讜专 讘注诇 讜讘讜注诇 诇讬转 诇讬讛 [讗讬谉 诇讜], 讗讬谞讜 住讘讜专 砖讬砖 诇诇诪讜讚 诪讛砖讜讜讗讛 讝讜, 讜诇讻谉 爪专讬讱 砖谞讬 诇讬诪讜讚讬诐; 讗讞讚 诇转专讜诪讛 讜讗讞讚 诇讻讛讜谞讛.


讜讗讬 谞诪讬 讗讬转 诇讬讛 [讜讗诐 讙诐 讻谉 讬砖 诇讜] 讛砖讜讜讗讛 讝讜, 住讘讜专 讛讜讗 砖诪讬诇转讗 讚讗转讬讗 [讚讘专 砖讘讗, 砖谞诇诪讚] 讘拽诇 讜讞讜诪专 讘讻诇 讝讗转 讟专讞 讜讻转讘 诇讛 拽专讗 [讟讜专讞 讜讻讜转讘 讗讜转讜 讛讻转讜讘 讘诪驻讜专砖]. 讜讗祝 讻讗谉, 诇诪专讜转 砖讗驻砖专 诇诇诪讜讚 讗讬住讜专 讻讛讜谞讛 诪转专讜诪讛 讘拽诇 讜讞讜诪专, 讘讻诇 讝讗转 谞讻转讘 讛讚讘专 讘诪驻讜专砖.


讗诪专 专讘 讙讬讚诇 讗诪专 专讘: 讚讘专 砖讬砖 讘讜 讚注转 诇讬砖讗诇 讜讗讬谉 讘讜 讚注转 诇讬砖讗诇 诇注谞讬谉 住驻拽 讟讜诪讗讛 诪讛讗讬 拽专讗 谞驻拽讗 [诪驻住讜拽 讝讛 讛讜讗 讬讜爪讗], 砖谞讗诪专: "讜讛讘砖专 讗砖专 讬讙注 讘讻诇 讟诪讗 诇讗 讬讗讻诇" (讜讬拽专讗 讝, 讬讟) 讜诪讻讗谉 谞诇诪讚: 讜讚讗讬 讟诪讗 讛讜讗 砖诇讗 讬讗讻诇, 讛讗 [讛专讬] 住驻拽 讟诪讗 讜住驻拽 讟讛讜专 鈥�/b> 讬讗讻诇.


讜诇注讜诪转 讝讗转 讗讬诪讗 住讬驻讗 [讗诪讜专 讗转 住讜驻讜] 砖诇 讗讜转讜 驻住讜拽: "讜讛讘砖专 讻诇 讟讛讜专 讬讗讻诇 讘砖专" (讜讬拽专讗 讝, 讬讟), 诪砖诪注: 讜讚讗讬 讟讛讜专 讛讜讗 砖讬讗讻诇 讘砖专, 讛讗 [讛专讬] 住驻拽 讟诪讗 讜住驻拽 讟讛讜专 鈥�/b> 诇讗 讬讗讻诇. 讗诐 讻谉 讬砖 住转讬专讛 讛谞讜讘注转 诪讚讬讜拽 讜诪讬爪讜讬 诇砖讜谞讜 砖诇 驻住讜拽 讝讛.


讗诇讗 诇讗讜 砖诪注 诪讬谞讛 [讛讗诐 诇讗 转诇诪讚 诪讻讱]: 讻讗谉 鈥�/b> 砖讬砖 讘讜 讚注转 诇讬砖讗诇, 砖讛讗讬砖 注爪诪讜 谞讙注 ("讻诇 讟讛讜专") 讜诇讻谉 住驻讬拽讜 讟诪讗, 讻讗谉 讻砖讛讘砖专 讛讟诪讗 谞讙注 ("讜讛讘砖专") 讛专讬 讝讛 讚讘专 砖讗讬谉 讘讜 讚注转 诇讬砖讗诇  讜住驻讬拽讜 讟讛讜专.


 讜诪注讬专讬诐:  讜讗讬爪讟专讬讱 [讜讛讜爪专讱] 诇注谞讬谉 讝讛 诪讛 砖诇诪讚 专讘 讙讬讚诇 讗诪专 专讘, 讜讗讬爪讟专讬讱 诇诪讬讙诪专 [讜讛讜爪专讱 讙诐 诇讛讬诇诪讚] 诪住讜讟讛. 讚讗讬 [砖讗诐] 专拽 诪讚讘专讬 专讘 讛讜讛 讗诪讬谞讗 [讛讬讬转讬 讗讜诪专] 讻讬 住驻拽 讟讜诪讗讛 讘讚讘专 砖讬砖 讘讜 讚注转 诇讛讬砖讗诇, 讟诪讗 讘讬谉 讘专砖讜转 讛讬讞讬讚 讜讘讬谉 讘专砖讜转 讛专讘讬诐, 诇讻谉 讗讬爪讟专讬讱 诇诪讬讙诪专 [爪专讬讱 讛讬讛 诇诇诪讜讚] 诪住讜讟讛 砖专拽 讘专砖讜转 讛讬讞讬讚 讻讱 讛讜讗.


 讜讻谉 讙诐 诇讛讬驻讱: 讜讗讬 [讜讗诐] 诪住讜讟讛 讘诇讘讚 讛讬讜 诇诪讚讬诐, 讛讜讛 讗诪讬谞讗 [讛讬讬转讬 讗讜诪专] 砖讻砖诐 砖讘住讜讟讛 讙诐 讛住讜讟讛 讜讙诐 讛爪讚 讛讗讞专 诇讟讜诪讗讛, 讛讘讜注诇, 讬砖 诇讛诐 讚注转 讜讬讻讜诇讬诐 诇讛讬砖讗诇, 讻讱 讙诐 讘讻诇 住驻拽 诪讙注 讟讜诪讗讛 鈥� 诇讗 讬讛讬讛 讛住驻拽 讟诪讗 注讚 讚讗讬讻讗 [砖讬砖] 讚注转 谞讜讙注 讜讚注转 诪讙讬注, 讻诇讜诪专, 讛诪讟诪讗 讜讛谞讟诪讗, 注诇 讻谉 爪专讬讻讗 [爪专讬讱] 讙诐 诇讚讘专讬 专讘 讙讬讚诇 讗诪专 专讘, 砖讚讬 讘讗讞讚 诪讛诐 砖讬砖 讘讜 讚注转 诇讛讬砖讗诇, 讻讚讬 诇讟诪讗 住驻拽 讟讜诪讗讛 讘专砖讜转 讛讬讞讬讚.


讗  砖谞讬谞讜 讘诪砖谞讛: 讘讜 讘讬讜诐 讚专砖 专' 注拽讬讘讗 讜讻诇 讻诇讬 讞专砖 讻讜'.  砖讻讻专 讟诪讗, 砖讛讜讗 砖谞讬 诇讟讜诪讗讛, 诪讟诪讗 讻讻专 转专讜诪讛 讗讞专 砖谞讙注 讘讜, 讜住讬驻专 专' 讬讛讜砖注 砖住讘讜专 讛讬讛 专讘谉 讬讜讞谞谉 讘谉 讝讻讗讬 砖讬拽讜诐 讚讜专 讜讬讟讛专谞讜, 诪讗讞专 砖讗讬谉 诇讜 诪拽专讗 讻转讜讘.


 讜砖讜讗诇讬诐: 讜诪讗讞专 砖讗讬谉 诇讜 诪拽专讗, 诇诪讛 讛讞讝讬拽 专讘谉 讬讜讞谞谉 讘讛谞讞讛 砖讛讜讗 讟诪讗?


讗诪专 专讘 讬讛讜讚讛 讗诪专 专讘: 住讘讜专 讛讬讛 砖诪谉 讛讻转讜讘 讘诪驻讜专砖 讘转讜专讛 讗讬谉 诇讜 讟讜诪讗讛, 讗讘诇 诪讚讬谉 拽诇 讜讞讜诪专 讬砖 诇讜. 讜诪讛讜 拽诇 讜讞讜诪专 讝讛: 讜诪讛 讟讘讜诇 讬讜诐 (讗讚诐 砖讟讘诇 诪讟讜诪讗转讜 讜注讚讬讬谉 诇讗 谞讟讛专 诇讙诪专讬 注讚 住讜祝 讗讜转讜 讬讜诐) 砖诪讜转专 讘讞讜诇讬谉 讜讗讬谞讜 驻讜住诇诐, 讜谞拽专讗 讟讛讜专 诇注谞讬谉 讞讜诇讬谉 (专诪讘"谉) 鈥� 驻讜住诇 讘转专讜诪讛 讗诐 谞讙注 讘讛, 讻驻讬 砖讗谞讜 诇诪讚讬诐 诪谉 讛讻转讜讘讬诐, 讻讻专 砖谞讬 砖驻住讜诇 讘讞讜诇讬谉 砖拽讬讘诇 讟讜诪讗讛 诪专讗砖讜谉 诇讟讜诪讗讛, 讜诪讻诇 诪拽讜诐 拽专讜讬 讟诪讗 鈥� 讗讬谞讜 讚讬谉 砖讬注砖讛 砖诇讬砖讬 讘转专讜诪讛?


讜诪注讬专讬诐: 拽诇 讜讞讜诪专 讝讛 讗讬讻讗 诇诪讬驻专讱 [讬砖 讗驻砖专讜转 诇驻专讜讱, 诇砖讘讜专 讗讜转讜] 讘讟注谞讛 讛讘讗讛: 诪讛 诇讟讘讜诇 讬讜诐 砖讻谉 讛讬讛 讗讘 讛讟讜诪讗讛  诇驻谞讬 砖讟讘诇, 诪讛 砖讗讬谉 讻谉 讻讻专 讝讛 砖讛讜讗 专拽 砖谞讬 诇讟讜诪讗讛 诪转讞讬诇转讜!


 讜诪砖讬讘讬诐:  转讬转讬 [转讘讜讗, 转讬诇诪讚] 讛诇讻讛 讝讜

